REPUBLIKA SRBIJA

NARODNA SKUŠTINA

Odbor za pravosuđe, državnu

upravu i lokalnu samoupravu

07 Broj: 06-2/89-15

25. februar 2015. godine

B e o g r a d

**Z A P I S N I K**

**33. SEDNICE ODBORA ZA PRAVOSUĐE, DRŽAVNU UPRAVU I LOKALNU SAMOUPRAVU, ODRŽANE 25. FEBRUARA 2015. GODINE**

Sednica je počela u 9,30 časova.

Sednici je predsedavao Petar Petrović, predsednik Odbora.

Sednici su prisustvovali članovi Odbora: Biljana Ilić Stošić, Mirjana Andrić, Biljana Savović, Olgica Batić, Meho Omerović, Živan Đurišić, Dragan Paunović, Tanja Tomašević Damnjanović, Laslo Varga i Miletić Mihajlović.

Sednici je prisustvovao Vučeta Tošković (zamenik Vladimira Đukanovića).

Sednici nisu prisustvovali članovi Odbora: Aleksandar Martinović, Neđo Jovanović, Velinka Tošić, Balša Božović, Jovan Marković, niti njihovi zamenici.

Olgica Batić je sednici prisustvovalai i kao predstavnik predlagača zakona.

Na predlog predsednika Odbora utvrđen je sledeći

D n e v n i r e d :

1. Razmatranje Predloga zakona o izmeni Zakona o overavanju potpisa, rukopisa i prepisa, koji su podneli narodni poslanici Maja Gojković, Biljana Pantić Pilja, Olgica Batić, Dragan Nikolić, Dragan Polovina, Vesna Simić i Neđo Jovanović (broj 011-384/15 od 20. februara 2015. godine), u načelu;
2. Razno.

Pre prelaska na rad po utvrđenom dnevnom redu usvojen je, bez primedaba, zapisnik sa 32. sednice Odbora.

**Prva tačka dnevnog reda:** **Razmatranje** **Predloga zakona o izmeni Zakona o overavanju potpisa, rukopisa i prepisa** **u pojedinostima**

Olgica Batić se, kao predstavnik predlagača zakona, izjasnila da predlagač odbija amandmane koje su na predlog zakona podneli narodni poslanici i, ukazujući na razloge za ovakav stav, predložila da Odbor svojim amandmanom poboljša predložena rešenja u članu 1. Predloga zakona, kojim bi se uzeli u obzir i pojedini predlozi sadržani u podnetim amandmanima narodnih poslanika.

Nakon obrazloženja predstavnika predlagača zakona Odbor je odlučio da, na osnovu člana 156. stav 3. Poslovnika Narodne skupštine, podnese sledeći

I Z V E Š T A J

I

Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o izmeni Zakona o overavanju potpisa, rukopisa i prepisa.

Odbor je odlučio da predloži Narodnoj skupštini da **odbije** sledeće amandmane:

- na član 1. koji su zajedno podneli narodni poslanici Marko Đurišić, prof. dr Janko Veselinović, Snežana Malović, akademik Ninoslav Stojadinović, Biljana Hasanović - Korać, Aleksandar Senić, Branka Karavidić, Goran Bogdanović, Slobodan Homen i dr Blagoje Bradić,

- na član 1. koji je podnela narodni poslanik Katarina Rakić,

- na član 1. koji je podnela narodni poslanik Gordana Čomić,

- na član 1. koji je podneo narodni poslanik Borislav Stefanović,

- na član 1. koji je podnela narodni poslanik mr Aleksandra Jerkov,

- na član 1. koji su zajedno podneli narodni poslanici Zoran Živković i Vladimir Pavićević,

- na član 1. koji je podneo narodni poslanik Jovan Marković,

- na član 1. koji je podnela narodni poslanik Jovana Jovanović,

- na član 1. koji je podneo narodni poslanik Dejan Nikolić,

- na član 1 koji je podnela narodni poslanik Vesna Martinović,

- na član 1. koji je podnela narodni poslanik prof. dr Vesna Besarović,

- na član 1. koji su zajedno podneli narodni poslanici dr Sulejman Ugljanin, Riza Halimi, Enis Imamović, Sabina Dazdarević i Šaip Kamberi,

- na član 2. koji su zajedno podneli narodni poslanici Marko Đurišić, prof. dr Janko Veselinović, Snežana Malović, akademik Ninoslav Stojadinović, Biljana Hasanović - Korać, Aleksandar Senić, Branka Karavidić, Goran Bogdanović, Slobodan Homen i dr Blagoje Bradić,

- na član 2. koji su zajedno podneli narodni poslanici Borislav Stefanović, Dejan Nikolić, Gordana Čomić, mr Aleksandra Jerkov, Vesna Marjanović, Vesna Martinović, Balša Božović, Goran Ćirić, Nataša Vučković, Dragoljub Mićunović, Ivan Jovanović, Aida Ćorović, Jovana Jovanović, Jovan Marković i Dragan Šutanovac.

Predstavnik predlagača zakona na sednici Odbora nije prihvatio navedene amandmane.

II

Odbor je, u skladu sa čl. 157. stav 6. i 161. stav 1. Poslovnika Narodne skupštine, podneo amandman na član 1. Predloga zakona.

Predstavnik predlagača zakona prihvatio je ovaj amandman na sednici Odbora.

Za izvestioca Odbora na sednici Narodne skupštine određen je Petar Petrović, predsednik Odbora.

**Druga tačka dnevnog reda: Razno**

U okviru ove tačke dnevnog reda nije bilo pitanja, ni predloga.

Sednica je završena u 9,50 časova.

SEKRETAR PREDSEDNIK

Ljiljana Miletić Živković Petar Petrović